open-index/open-wikipedia-markdown huggingface dataset:
Πανελλήνιο Πρωτάθλημα Ενόργανης Γυμναστικής 2005

Το **Πανελλήνιο Πρωτάθλημα Ενόργανης Γυμναστικής 2005** ήταν η 35η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Κλειστό Γυμναστήριο «Θεόδωρος Πούτος», στον Κορυδαλλό από την Παρασκευή 22 έως και την Κυριακή 24 Απριλίου του 2005.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Πανιώνιος Γ.Σ.Σ..
## Κάτοχοι μεταλλίων
2003 | 2004 | 2005 | 2006 | 2007

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Πρώτη στο σύνθετο ατομικό η Αποστολίδου» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2005
Κατηγορία:Αθλητισμός στον Πειραιά
Μοναστήρι του Ικάλτο

Το **Μοναστήρι του Ικάλτο** () είναι μοναστηριακό συγκρότημα στο ομώνυμο χωριό, που βρίσκεται περίπου 10 χλμ. δυτικά της πόλης Τελάβι στο μχάρε Καχετία στην ανατολική Γεωργία.  

## Ιστορία
Το μοναστήρι του Ικάλτο ιδρύθηκε από τον Άγιο Ζήνων, έναν από τους 13 Ασσύριους Πατέρες, στα τέλη του 6ου αιώνα.  

Η μοναστηριακή ακαδημία ιδρύθηκε στις αρχές του 12ου αιώνα, τον καιρό της βασιλείας του Δαβίδ Δ' του Κτίστη, από τον Αρσένιο του Ικάλτο. Αποτέλεσε ένα από τα σημαντικότερα πολιτιστικά-εκπαιδευτικά κέντρα της Γεωργίας. Στην Ακαδημία του Ικάλτο οι σπουδαστές διδάσκονταν θεολογία, ρητορική, αστρονομία, φιλοσοφία, γεωγραφία, γεωμετρία και ψαλμωδία, ή και εφαρμοσμένες τέχνες όπως κεραμική, μεταλλουργία, αμπελοκαλλιέργεια, οινοποιεία και φαρμακολογία. Λέγεται ότι ο διάσημος Γεωργιανός ποιητής του 12ου αιώνα Σότα Ρουσταβέλι σπούδασε στην Ακαδημία. 

Το 1616, κατά τη διάρκεια μιας εισβολής, οι Πέρσες με αρχηγό τον Σάχ Αμπάς Α' έβαλαν πυρκαγιά στην Ακαδημία του Ικάλτο και την κατέστρεψαν.

Στους επόμενους αιώνες, η μοναστική ζωή του Ικάλτο αποκαταστάθηκε αλλά οι δραστηριότητες της ακαδημίας όχι. Το 1921, μετά την ίδρυση της Σοβιετικής Σοσιαλιστικής Δημοκρατίας της Γεωργίας και την προσάρτηση της Γεωργίας στη Σοβιετική Ρωσία το μοναστήρι έκλεισε. Το 1965 η εκκλησία του Αγίου Πνεύματος λειτούργησε ως μουσείο, αλλά πολλά χειρόγραφα, εικόνες και άλλα σημαντικά αντικείμενα, όπως η καμπάνα, χάθηκαν κατά την κομμουνιστική περίοδο. Το 1991, μετά την ανεξαρτητοποίηση της Γεωργίας το Μοναστήρι του Ικάλτο αποκαταστάθηκε.  

Τα έτη 2007-2009 ορισμένα από τα κτίρια του συγκροτήματος αποκαταστάθηκαν. 

Επί του παρόντος, η επιμέλεια της μονής έχει ανατεθεί στον Πατέρα Ζαχαρία υπό την επίβλεψη του επισκόπου Δαβίδ του Αλαβερντί.

## Περιγραφή
Στο μοναστηριακό συγκρότημα υπάρχουν 3 εκκλησίες: η Εκκλησία του Αγίου Πνεύματος (Γβταέμπα), η Εκκλησία των Αγίων Πάντων (Κοβλαντσμίντα) και η Εκκλησία της Αγίας Τριάδας (Σαμέμπα). 

Η κύρια εκκλησία, η εκκλησία του Αγίου Πνεύματος, χτίστηκε τον 8ο-9ο αιώνα στην θέση μιας παλαιότερης εκκλησίας (στην οποία είχε θαφτεί ο Άγιος Ζήνων). Πρόκειται για μια σταυροειδή εκκλησία με έναν θόλο και καμπαναριό. Έχει υποβληθεί σε εργασίες ανακατασκευής κατά τους 10ο-12ο αιώνες. 

Η εκκλησία των Αγίων Πάντων είναι μία απλή μη διακοσμημένη βασιλική που χρονολογείται του 7ου αιώνα. Η μικρή εκκλησία της Αγίας Τριάδας είναι η παλαιότερη και χρονολογείται του του 6ου αιώνα.

Το κτίριο της μοναστηριακής ακαδημίας ήταν ένα μεγάλο διώροφο πέτρινο κτίριο, διαστάσεων 43 μ. x 35 μ. Τα ερείπια του βρίσκονται πίσω από τις 3 εκκλησίες.

Στα κτίρια του συγκροτήματος περιλαμβάνονται κελάρια κρασιών, τραπεζαρία, και άλλες δομές που σχετίζονται με την αμπελοκαλλιέργεια και την οινοποιεία. Η παραγωγή κρασιού γινόταν με την παραδοσιακή Γεωργιανή μέθοδο των *κβέβρι* (μεγάλοι χειροποίητοι περιέκτες που αντικαθιστούσαν τα βαρέλια και θάβονταν στο έδαφος). Στα κελάρια (*μαράνι*) και διάσπαρτα ολόγυρα στο χώρο υπάρχουν πολλά κβέβρι. 

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Γεωργία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Χριστιανικά μοναστήρια
Πέπελη Δρόπολης

Η **Πέπελη** (Αλβανικά: Pepel) είναι χωριό της Αλβανίας, στην ιστορική περιοχή της Βορείου Ηπείρου. Το χωριό βρίσκεται σε μικρή απόσταση από τα ελληνοαλβανικά σύνορα. Επιπλέον, έξω από το χωριό βρίσκεται η Ελληνορθόδοξη Μονή Αγίας Τριάδος Πέπελης. Κατοικείται αποκλειστικά από Έλληνες.

Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Ραλφ Τόρες

Ο **Ραλφ Τόρες** (Ralph Deleon Guerrero Torres,  6 Αυγούστου 1979-) είναι Αμερικανός Ρεπουμπλικανός πολιτικός από το Σαϊπάν των Βορείων Μαριάνων. Υπηρέτησε ως ο 9ος Κυβερνήτης των Βορείων Μαριάνων από το θάνατο του κυβερνήτη Ελόι Ίνος από τις 29 Δεκεμβρίου 2015 έως τις 9 Ιανουαρίου 2023. Ήταν στο παρελθόν ο δέκατος Αντικυβερνήτης, θέση στην οποία εξελέγη το 2014.

## Ιστορικό και προσωπική ζωή
Αποφοίτησε από το Λύκειο του Μπουάζ το 1996. Έλαβε το BS στην Πολιτική Επιστήμη από το Κρατικό Πανεπιστήμιο του Μπουάζ το 2001. Το 2004, άρχισε να εργάζεται με τον αδερφό του στο δικηγορικό γραφείο των Αδερφών Τόρες.

Ο Τόρες έχει έξι παιδιά με τη σύζυγό του, την πρώην Diann Mendiola Tudela: τον Ralph Anthony, την Vaniqa Marie, τον Deon Titus, τον Tristan Dane, την Divannie και τον Ryan. Ο Τόρες είναι στην καταγωγή Τσαμόρο (Chamorro).

## Πολιτική σταδιοδρομία

### Κοινοπολιτειακό νομοθετικό σώμα
Το 2008 κέρδισε τις εκλογές στη Βουλή των Αντιπροσώπων και το 2010 στη Γερουσία των Βορείων Μαριάνων, ενεργώντας σε διάφορους ρόλους. Από το 2010 έως το 2015 ήταν πρόεδρος της Επιτροπής Υγείας και Πρόνοιας. Τον Φεβρουάριο του 2013, έγινε πρόεδρος της Γερουσίας.

### Αντικυβερνήτης
Έπειτα από το αποτέλεσμα των εκλογών για κυβερνήτη  του 2014, ο Τόρες έγινε Αντικυβερνήτης στις 12 Ιανουαρίου 2015.

### Κυβερνήτης
Μετά το θάνατο του κυβερνήτη Ελόι Ίνος, ο Τόρες έγινε Κυβερνήτης των Βορείων Μαριάνων στις 29 Δεκεμβρίου 2015. Σύμφωνα με το σύνταγμα, ο πρόεδρος της Γερουσίας, Βίκτορ Χόκογκ, έγινε αντικυβερνήτης.

Ο Τόρες ενέκρινε νομοσχέδιο, τον κρατικό νόμο 19-42, που προσθέτει ειδικό φόρο κατανάλωσης 1.000 $ στις αγορές πιστολιών,. Αυτός είναι ο υψηλότερος φόρος που επιβλήθηκε επί των πωλήσεων πιστολιών στις ΗΠΑ.

Τον Φεβρουάριο του 2018, το *Bloomberg Businessweek* ανέφερε ότι ο Τόρες και η οικογένειά του έλαβαν εκατομμύρια δολάρια σε πληρωμές από τη χαρτοπαικτική λέσχη Imperial Pacific , η οποία εδρεύει στο Χονγκ Κονγκ.

Τον Νοέμβριο του 2019, η Βουλή των Αντιπροσώπων των Νήσων Βορείων Μαριάνων ζήτησε την παραπομπή του Τόρες εν μέσω έρευνας που βρίσκεται σε εξέλιξη από το FBI για τις επιχειρήσεις του. Ο Τόρες αντιμετώπισε περαιτέρω αντιδράσεις παραπομπής με αυξανόμενα στοιχεία για την κατάχρηση τοπικών πόρων για παραβίαση του νόμου περί προμηθειών.

Από τις 12 Ιανουαρίου 2022, ο Ραλφ Τόρες είναι ο δεύτερος κυβερνήτης που καθαιρέθηκε από τη Βουλή στην ιστορία της Κοινοπολιτείας των Βόρειων Μαριάνων.

## Παραπομπές


## Εξωτερικοί σύνδεσμοι
* 

Κατηγορία:Πολιτικοί των Βορείων Μαριανών Νήσων
Καστρί Χαλκιδικής (νησίδα)

Το  **Καστρί** είναι νησίδα της Χαλκιδικής που απέχει μόνο 40 μέτρα από την ακτή και την χερσόνησο Καστρί της οποίας είναι προέκταση της. Απέχει 4 χλμ από την Νικήτη Χαλκιδικής, είναι βραχώδης κι έχει απόκρημνες πλαγιές ύψους πέντε μέτρων όπου καταλήγουν σε μία επίπεδη έκταση 2 περίπου στρεμμάτων. Είναι αναγνωρισμένος αρχαιολογικός χώρος από το 1973, πάνω στην νησίδα υπάρχουν διάσπαρτα αρχαιολογικά λείψανα.

Κατά την παλαιοχριστιανική περίοδο η νησίδα ήταν ενωμένη με την ξηρά, άγνωστο πότε χωρίστηκε, και σήμερα διασώζεται διάβαση με την απέναντι ξηρά  με βάθος έως 70 εκατοστά. Αρχαιολογικές έρευνες έχουν δείξει ότι κατοικούνταν από την Εποχή του Χαλκού έως και τους παλαιοχριστιανικούς χρόνους με μεγαλύτερη ανάπτυξη του οικισμού στην Εποχή του Σιδήρου. Στην θέση της νησίδας και της χερσονήσου, όταν ήταν ενιαίες, τοποθετείται η αρχαία πόλη Γαλήψός ή η Φισκέλλη. Η σημερινή νησίδα πιστεύεται ότι αποτελούσε την ακρόπολη της αρχαίας πόλης, όπου μία τοπική παράδοση έλεγε ότι εκεί ήταν το παλάτι του βασιλιά. 

Κάποια αρχαιολογικά κατάλοιπα δείχνουν οχυρωματικό έργο από το οποίο πιθανολογείται προέρχεται και το όνομα Καστρί. Η νησίδα στην θέση που βρίσκεται ελέγχει τον θαλάσσιο χώρο του Τορωναίου κόλπου και την δυτικής ακτής της Σιθωνίας.

## Παραπομπές


## Πηγές
* Παπάγγελος, Ιωακείμ (2000, Αριστοτέλειο Πανεπιστήμιο Θεσσαλονίκης (ΑΠΘ)), ''Η Σιθωνία κατά τους βυζαντινούς χρόνους: ιστορία - μνημεία - τοπογραφία'' 

Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κατηγορία:Δήμος Σιθωνίας
Κατηγορία:Αρχαιολογικοί τόποι στη Χαλκιδική
Καλογριά Χαλκιδικής (νησίδα)

Η  **Καλογριά** ή **Λαγονήσι** είναι ακατοίκητη νησίδα της Χαλκιδικής στον κόλπο της Καλογριάς στην Σιθωνία μέρος του Συμπλέγματος της Βουρβουρούς. Η νησίδα απέχει 100 μέτρα από την ακτή κι έχει έκταση 15 τ.μ.. 

Στα βόρεια της νησίδας υπάρχει ύφαλος σε βάθος ενός μέτρου περίπου που αποτελείται από λίθους κτιρίου που βρισκόταν εκεί σε άγνωστη εποχή όπου η νησίδα είχε μεγαλύτερη έκταση και περιελάμβανε και τον σημερινό ύφαλο. Το κτίριο δείχνει να ήταν ορθογώνιου σχήματος με κεραμοσκεπή με υπολογιζόμενο εμβαδόν 40 τετραγωνικά μέτρα. Πάνω στην ίδια την νησίδα σώζεται κεραμική παλαιοχριστιανικών χρόνων. Η εγκατάσταση φαίνεται μεμονωμένη , στην απέναντι ακτή δεν έχουν βρεθεί κατάλοιπα εγκαταστάσεων.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κατηγορία:Δήμος Σιθωνίας
Κατηγορία:Αρχαιολογικοί τόποι στη Χαλκιδική
Κολύμβηση στο Παγκόσμιο Πρωτάθλημα Υγρού Στίβου 2019

Η **[[κολύμβηση]]** στο **[[Παγκόσμιο Πρωτάθλημα Υγρού Στίβου 2019]]** πραγματοποιείται από τις 21 έως τις 28 Ιουλίου 2019.

## Πρόγραμμα
42 αγωνίσματα θα διεξαχθούν.

*Όλες οι ώρες είναι τοπικές ([[Ώρα στη Νότια Κορέα|UTC+9]]).*

Π = Πρωινό πρόγραμμα (έναρξη στις 10:00), Α = Απογευματινό πρόγραμμα (έναρξη στις 20:00)

## Πίνακας μεταλλίων

## Σύνοψη μεταλλίων

### Άνδρες
 Κολυμβητές που συμμετείχαν μόνο στις σειρές και πήραν μετάλλιο.

### Γυναίκες
 Κολυμβητές που συμμετείχαν μόνο στις σειρές και πήραν μετάλλιο.

### Μικτό

 Κολυμβητές που συμμετείχαν μόνο στις σειρές και πήραν μετάλλιο.

## Παραπομπές


## Εξωτερικοί σύνδεσμοι

* 


Κολύμβηση
Παναγιώτης Χούπης

Ο **Παναγιώτης Χούπης** ήταν Έλληνας Μακεδονομάχος ομαδάρχης, γεννημένος στο σήμερα εγκαταλελειμμένο Κερδύλλιο Σερρών. Υπήρξε επικεφαλής αντάρτικου σώματος στην περιοχή της Βισαλτίας, κατά τον Μακεδονικό Αγώνα.

## Βιογραφικά στοιχεία

Ο Χούπης γεννήθηκε στον εγκαταλελειμμένο σήμερα ιστορικό οικισμό του Κάτω Κρουσόβου, που αργότερα μετονομάστηκε σε Κερδύλιο. Η καταγωγή της οικογένειάς του ήταν από την Μάνη. Υπήρξε επικεφαλής αντάρτικου σώματος του χωριού του. Το 1907, συμμετείχε μαζί με τον οπλαρχηγό Γεώργιο Γιαγκλή στην μάχη των Βρασνών, κατά την οποία το βουλγαρικό εχθρικό σώμα κατεστράφη με νικηφόρα έκβαση για την ελληνική πλευρά. Η μάχη ήταν μία από τις ελάχιστες που έλαβαν χώρα στην περιοχή, καθώς ο ελληνόφωνος χαρακτήρας της περιοχής δεν επέτρεψε διεκδικήσεις των Βουλγάρων, χωρίς αυτό να σημαίνει ότι δεν υπήρχαν Τούρκοι. Μέχρι και σήμερα, δεν υπάρχει κάποιο μνημείο αφιερωμένο στον Χούπη.

Κατηγορία:Μακεδονομάχοι
Κατηγορία:Ιστορία των Σερρών
Αουρέλιο Γκριμάλντι

Ο **Αουρέλιο Γκριμάλντι** (, 22 Νοεμβρίου 1957), είναι Ιταλός σκηνοθέτης και σεναριογράφος.

## Επιλεγμένη φιλμογραφία

**[[La discesa di Aclà a Floristella]]* (1992)
**[[La ribelle]]* (1993)
**[[Le buttane]]* (1994)
**[[Nerolio]]* (1995)
**[[Il macellaio]]* (1998)
**[[Un nuovo giorno]]* (1999)
**[[La donna lupo]]* (1999)
**[[Iris]]* (2000)
**[[Rosa Funzeca]]* (2002)
**[[Un mondo d'amore]]* (2003)
**[[L'educazione sentimentale di Eugénie]]* (2005)
**[[Se sarà luce sarà bellissimo]]* (2008)
**[[Anita - Una vita per Garibaldi]]* (2009)
**[[L'ultimo re]]* (2010)
**[[Figli di chi s'amava]]* (2010) - Documentario
**[[Alicudi nel vento]]* (2015) - Documentario
**[[La Divina Dolzedia]]* (2017)

## Παραπομπές

## Εξωτερικοί σύνδεσμοι
* 

Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Vavel

Ο **Vavel** (στυλιζαρισμένο: **VAVEL**) είναι ιστότοπος που περιέχει τις πιο πρόσφατες αθλητικές ειδήσεις και αποτελείται από εκδόσεις σε 15 χώρες. Ισπανία, Ηνωμένες Πολιτείες, Ηνωμένο Βασίλειο, Ιταλία, Γαλλία, Αργεντινή, Ουρουγουάη, Βραζιλία, Πορτογαλία, Γερμανία, Μεξικό, Κολομβία, Περού, Εκουαδόρ, Βενεζουέλα, καθώς και μία έκδοση που εκπροσωπεί τις χώρες της Μέσης Ανατολής. Το VAVEL είναι διαθέσιμο στους αναγνώστες σε 7 διαφορετικές γλώσσες. 

Τον Αύγουστο του 2016, το VAVEL επέκτεινε την εμβέλειά του ώστε να προσφέρει μία ολοκληρωμένη εμπειρία πολυμέσων στους αναγνώστες και στους θεατές, ξεκινώντας μια καθημερινή ψηφιακή εκπομπή, διαθέσιμη μέσω καναλιών ζωντανής ροής στο Facebook και στο YouTube.

## Ιστορία

### Δημιουργία
Ο ιστότοπος δημιουργήθηκε από τον Javier Robles, αθλητικό δημοσιογράφο, ενώ φοιτούσε στο Πανεπιστήμιο του Ρέι Χουάν Κάρλος στη Μαδρίτη (2008-2009). 

Ο ιστότοπος ανέβηκε τον Απρίλιο του 2009 ως πλατφόρμα κοινωνικών μέσων που περιστρέφεται γύρω από τα αθλήματα, όπου οι χρήστες μπορούσαν να διαμορφώσουν τα προφίλ τους με λογότυπα ομάδας και προτιμήσεις. Υπήρχαν επίσης εργαλεία πολυμέσων στα οποία οι χρήστες μπορούσαν να προσωποποιήσουν το δικό τους blog, να ανεβάσουν εικόνες και βίντεο και να αλληλεπιδρούν με άλλους χρήστες μέσω άμεσων μηνυμάτων στο προφίλ τους. 

Την ίδια στιγμή που ξεκίνησε αυτή η πλατφόρμα κοινωνικών μέσων στο vavel.com, στο domain vavel.es, κυκλοφόρησε αθλητική εφημερίδα. Το πρώτο άρθρο δημοσιεύθηκε στις 28 Ιουνίου 2009 και το προσωπικό συγγραφής αποτελούταν εξ ολοκλήρου από τους φοιτητές. Αργότερα η εφημερίδα άλλαξε στο domain vavel.com. 

H VAVEL επιλέχθηκε από το Ινστιτούτο Εξωτερικού Εμπορίου της Ισπανικής Κυβέρνησης  στο πρόγραμμα του Ισπανικού Τεχνολογικού Κέντρου στη Σίλικον Βάλεϊ στα τέλη του 2017 ως startup με δυνατότητα εγκατάστασης στην αμερικανική αγορά. 

### Προέλευση ονόματος
Το όνομα VAVEL προέκυψε ως μνεία για τον Πύργο της Βαβέλ, τον αιτιολογικό μύθο όπου μια ενωμένη ανθρωπότητα, στην οποία ο λαός μιλούσε μια γλώσσα, μετανάστευσε και στη συνέχεια εγκαταστάθηκε στη γη του Shinar. 

Στη συνέχεια αποφάσισαν να χτίσουν μια πόλη και έναν πύργο που δήθεν θα μπορούσαν να φτάσουν στον ουρανό. Σε αυτό το κεφάλαιο της Γένεσις λέγεται ότι ο Θεός αναστατώθηκε με τον λαό και ως εκ τούτου αποφάσισε να μπερδέψει την τότε μορφή επικοινωνίας. Αυτό λέγεται ότι είναι η προέλευση των διαφορετικών γλωσσών. 

## Παραπομπές

## Εξωτερικοί σύνδεσμοι
*  
* Επίσημο λογαριασμός στο Twitter 
* Συνέντευξη με τον Javier Robles, δημιουργό του VAVEL 

Κατηγορία:Αθλητικές εφημερίδες
Τσακονήσι Χαλκιδικής

To  **Τσακονησι** ή **Πιτσακονήσι** ή **Πιτζακονήσι** είναι ακατοίκητη νησίδα της Χαλκιδικής στον Τορωναίο κόλπο στην Σιθωνία απέναντι από την παραλία της Κουτσουπιάς. Διοικητικά ανήκει στον Νέο Μαρμαρά από τον οποίο απέχει πέντε χιλιόμετρα.

Στο νησί που είναι πευκόφυτο, υπάρχουν ερείπια παλαιοχριστιανικών κτιρίων και δεξαμενής, πιθανότατα την εποχή αυτή φιλοξενούσε μικρό οικισμό.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Εσπεροκυνίνες

thumb|Αναδημιουργία του Hesperocyon gregarius.
Οι **Εσπεροκυνίνες** είναι υποοικογένεια εξαφανισμένων κυνιδών.

## Γένη
Υπάρχουν 10 γένη και 26 είδη Εσπεροκυνινών:

* *Κυνόδεσμος*†
* *Καιδοκύων*†
* *Εκτοποκύνας*†
* *Ενυδροκύων*†
* *Εσπεροκύων*†
* *Μεσοκύων*†
* *Οσβορνόδοντας*†
* *Παραενυδροκύων*†
* *Φιλότροξ*†
* *Σουνκαετάνκα*†

## Εξαφάνιση
Σύμφωνα με ανάλυση του αρχείου απολιθωμάτων των απολιθωμένων σαρκοφάγων της Βόρειας Αμερικής, η παρακμή των εσπεροκυνινών στην εξαφάνιση κατά την περίοδο 20 έως 10 εκατομμυρίων ετών πριν προκλήθηκε από τον ανταγωνισμό με τους αιλουρίδες και τους βοροφαγίνες.


Αρχείο:Canidae Species Divesity.png|Διακύμανση των ειδών εντός των Κυνιδών σε διάστημα 40 εκατομμυρίων ετών
Αρχείο:Wang Borophagine Construct.png|Φυλογονία των Εσπεροκυνινών που σχετίζονται με τους Βοροφαγίνες και τα κυνοειδή από τον R.L. Tedford, 1977
Αρχείο:Hesperocyoninae species.png|Είδη Εσπεροκυνινών ανά μονάδα χρόνου


## Παραπομπές


Κατηγορία:Κυνίδες
Χρήστος Ελευθεριάδης

Ο **Χρήστος Ελευθεριάδης** (Αριδαία 30 Σεπτεμβρίου 1991) είναι Έλληνας ποδοσφαιριστής που αγωνίζεται στη θέση του επιθετικού. 

## Καριέρα
Ξεκίνησε την καριέρα του στον Αλμωπό Αριδαίας, στον οποίο έμεινε μέχρι το καλοκαίρι του 2010. Συνέχισε στην Καβάλα, στην οποία έμεινε για ένα χρόνο. Ακολούθησε ο Πιερικός για 3 χρόνια, μέχρι το καλοκαίρι του 2014. Μετά επέστρεψε στον Αλμωπό Αριδαίας, όπου έμεινε το πρώτο εξάμηνο της σεζόν 2014–15, και τον Ιανουάριο του 2015 συνέχισε την καριέρα του στις Σέρρες. Το καλοκαίρι του 2015 μεταγράφηκε στη Νίκη Βόλου, στην οποία παρέμεινε για ένα χρόνο. Στις 9 Ιουνίου 2021 υπέγραψε στην ομάδα της Λαμίας διετές συμβόλαιο.

### Παναχαϊκή
Το καλοκαίρι του 2016 μεταγράφηκε στην Παναχαική.Βγήκε πρώτος σκόρερ της Β΄ Εθνικής μαζί με τον Μιγκέλ Μπιανκόνι του Πλατανιά, σημειώνοντας 16 γκολ.Το καλοκαίρι του 2019 τελείωσε το συμβόλαιό του και έμεινε ελεύθερος.

#### ΠΑΣ Γιάννινα
Το καλοκαίρι του 2019 υπέγραψε στον ΠΑΣ Γιάννινα.Στην αρχή της πρώτης χρονιάς ο Ελευθεριάδης είχε έναν σοβαρό τραυματισμό που τον άφησε εκτός για το μεγαλύτερο κομμάτι της χρονιάς.Επέστρεψε προς το τέλος της σεζόν αλλά η σεζόν διακόπηκε πρόωρα εξαιτίας της πανδημίας του covid-19.Την σεζόν 2020-21 αγωνίστηκε με τον ΠΑΣ στην Σούπερ Λίγκα και τον βοήθησε να τερματίσει στην 9η θέση και να φτάσει μέχρι τα ημιτελικά του κυπέλλου.

#### Λαμία
Στις 9 Ιουνίου 2021 υπέγραψε διετές συμβόλαιο με τη Λαμία.

ΑΟ Προοδευτική

Στις 22 Ιουλίου 2022 υπέγραψε μονοετείς συμβόλαιο με την Προοδευτική

## Διακρίσεις
**ΠΑΣ Γιάννινα**

* Σούπερ Λιγκ 2 (1): 2019–20

## Παραπομπές


## Πηγές

* Χρήστος Ελευθεριάδης , transfermarkt.gr (Αγγλικά)
* Χρήστος Ελευθεριάδης ,soccerway.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αλμωπού Αριδαίας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πιερικού
Κατηγορία:Ποδοσφαιριστές Π.Σ Σέρρες
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Αίαντα Σαλαμίνας
Αντώνης Καράς

Ο **Αντώνης Καράς** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1993-2006.

## Βιογραφικά στοιχεία
Ο Αντώνης Καράς γεννήθηκε στο Παραλίμνι στις 9 Ιουλίου 1947. Ομιλούσε, πέρα από την ελληνική, την αγγλική γλώσσα. Σπούδασε νομική στο Εθνικό Καποδιστριακό Πανεπιστήμιο Αθηνών και κοινωνικές επιστήμες στο Πάντειο Πανεπιστήμιο. Εργαζόταν ως δικηγόρος.

Ήταν νυμφευμένος με τη Μάγδα Χριστοφόρου και είχε μία κόρη και ένα υιό. Απεβίωσε στις 29 Ιανουαρίου 2017 στο Παραλίμνι από ρήξη ανευρύσματος κοιλιακής αορτής.

## Πολιτική διαδρομή
Κατά τη διάρκεια των σπουδών του διετέλεσε πρόεδρος της Ομοσπονδίας Εθνικών Φοιτητικών Ενώσεων Κύπρου (ΟΕΦΕΚ). Υπήρξε ιδρυτικό μέλος του Δημοκρατικού Συναγερμού. Ήταν ο πρώτος επαρχιακός γραμματέας της Νεολαίας του Δημοκρατικού Συναγερμού (ΝΕΔΗΣΥ) Αμμοχώστου. Την περίοδο 1986-1993 ήταν επαρχιακός γραμματέας ΔΗΣΥ Αμμοχώστου. Ήταν μέλος του Πολιτικού Γραφείου του ΔΗΣΥ και επικεφαλής της Γραμματείας Άμυνας του κόμματος.

Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Αμμοχώστου με τον ΔΗΣΥ. Από τον Ιούνιο του 1992 έως και την παραίτηση του λόγω της ανάληψης βουλευτικής έδρας (Μάρτιος 1993), διετέλεσε αντιδήμαρχος Δήμου Αμμοχώστου.

Συμμετείχε στις βουλευτικές εκλογές του 1991 στην Εκλογική Περιφέρεια Αμμοχώστου με τον συνασπισμό Δημοκρατικός Συναγερμός-Κόμμα Φιλελευθέρων. αλλά δεν εκλέχτηκε. Ωστόσο, το 1993, η βουλευτής Εκλογικής Περιφέρειας Αμμοχώστου του ΔΗΣΥ, Κλαίρη Αγγελίδου, διορίστηκε Υπουργός Παιδείας και Πολιτισμού στην Κυβέρνηση Γλαύκου Κληρίδη. Πρώτος επιλαχών για τη θέση της στη βουλή ήταν ο Αντώνης Καράς, ο οποίος ανέλαβε καθήκοντα βουλευτή στις 4 Μαρτίου 1993 για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2006 αλλά δεν εκλέχθηκε.

Ως βουλευτής, διετέλεσε κοινοβουλευτικός εκπρόσωπος του Δημοκρατικού Συναγερμού, πρόεδρος της Κοινοβουλευτικής Επιτροπής Υγείας και αναπληρωτής πρόεδρος της Κοινοβουλευτικής Επιτροπής Άμυνας, μέλος της Επιτροπής Επιλογής, μέλος της Κοινοβουλευτικής Επιτροπής Άμυνας, μέλος της Κοινοβουλευτικής Επιτροπής Ανθρωπίνων Δικαιωμάτων, μέλος της Κοινοβουλευτικής Επιτροπής Εσωτερικών και τακτικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας και μέλος της Διεθνούς Γραμματείας του ίδιου οργανισμού.

## Επαγγελματικές και κοινωνικές δραστηριότητες
Ήταν μέλος του Παγκύπριου Δικηγορικού Συλλόγου. Επιπλέον, ήταν μέλος του αθλητικού σωματείου Ανόρθωση Αμμοχώστου.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι δικηγόροι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Ιταλικό πρωτάθλημα ποδοσφαίρου ανδρών 2019-20

Το **Ιταλικό πρωτάθλημα ποδοσφαίρου ανδρών την σεζόν 2019-20** ήταν η 118η σεζόν της κορυφαίας ποδοσφαιρικής κατηγορίας της Ιταλίας. Η σεζόν ξεκίνησε στις 24 Αυγούστου 2019 και ολοκληρώθηκε στις 2 Αυγούστου 2020. Η Γιουβέντους κατέκτησε το πρωτάθλημα για 36η φορά στην ιστορία της και 9η συνεχόμενη.

## Ομαδες και τοποθεσίες

## Προσωπικό και χορηγοί

## Αλλαγές προπονητών

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Παραπομπές


Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2019–2020
Χρίστος Μαυροκορδάτος

Ο **Χρίστος Μαυροκορδάτος** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-2006.

## Βιογραφικά στοιχεία
Ο Χρίστος Μαυροκορδάτος γεννήθηκε στη Μόρφου στις 24 Μαρτίου 1948. Ομιλεί, πέρα από την ελληνική, την αγγλική γλώσσα. Απέκτησε πτυχίο γεωπονίας από το Αριστοτέλειο Πανεπιστήμιο Θεσσαλονίκης. Συνέχισε με μεταπτυχιακές σπουδές στην εδαφολογία στο ίδιο πανεπιστήμιο.

Εργάστηκε στο Γραφείο Ευημερίας και στον Οργανισμό Γεωργικής Ασφάλισης, έως το 1991 που εξελέγη βουλευτής.

Είναι νυμφευμένος με την Ανδρούλα Χατζηαντώνη και έχει ένα υιό και μια κόρη.

## Πολιτική διαδρομή
Διετέλεσε πρόεδρος του Κλάδου Υπαλλήλων του Οργανισμού Γεωργικής Ασφάλισης, μέλος του Γενικού Συμβουλίου της ΠΑΣΥΔΥ, μέλος (γενικός ταμίας) του διοικητικού συμβουλίου της Παγκύπριας Ένωσης Γεωπόνων, μέλος της Κεντρικής Γραμματείας της Ένωσης Κυπρίων Αγροτών (ΕΚΑ) και επαρχιακός γραμματέας ΕΚΑ Αμμοχώστου.

Ήταν μέλος της Επαρχιακής Επιτροπής και της Επαρχιακής Γραμματείας ΑΚΕΛ Αμμοχώστου και της Κεντρικής Επιτροπής του κόμματος.

Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Αμμοχώστου με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2006.

Ως βουλευτής, διετέλεσε πρόεδρος της Κοινοβουλευτικής Επιτροπής Γεωργίας και Φυσικών Πόρων, μέλος της Κοινοβουλευτικής Επιτροπής Εμπορίου και Βιομηχανίας και μέλος της Κοινοβουλευτικής Επιτροπής Περιβάλλοντος. Επιπλέον, ήταν μέλος της Εκτελεστικής Επιτροπής του Κυπριακού Κλάδου του Κοινοπολιτειακού Κοινοβουλευτικού Συνδέσμου.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι γεωπόνοι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Mediaset

Η **Mediaset S.p.A.** επίσης γνωστή ως **Gruppo Mediaset**, είναι ιταλική εταιρεία μέσων μαζικής ενημέρωσης που είναι ο μεγαλύτερος εμπορικός τηλεοπτικός φορέας στη χώρα.

Ιδρύθηκε το 1987 από τον πρώην Ιταλό πρωθυπουργό Σίλβιο Μπερλουσκόνι και εξακολουθεί να  ελέγχεται σήμερα με ποσοστό συμμετοχής 38,6% από την εταιρεία συμμετοχών της οικογένειας Μπερλουσκόνι Fininvest. Ο όμιλος ανταγωνίζεται κατά κύριο λόγο τον δημόσιο ραδιοτηλεοπτικό οργανισμό RAI και τον ιδιωτικούς ομίλους La7 και Sky plc (Sky Italia).

240px|thumb| Ο Πύργος της Mediaset

Τα κεντρικά γραφεία της Mediaset βρίσκονται στο Μιλάνο της Λομβαρδίας. Πολλά από τα στούντιο βρίσκονται στην περιοχή Μιλάνο 2 του Σεγκράτε, ένα δήμο που συνορεύει με το Μιλάνο, όπου ξεκίνησαν το 1978 οι εκπομπές του τοπικού σταθμού "TeleMilano" (που τώρα ονομάζεται Canale 5 της Mediaset). Μετά την συγχώνευση με διάφορους τοπικούς ραδιοτηλεοπτικούς οργανισμούς για τη δημιουργία της κοινοπραξίας Canale 5, η μεγάλη παραγωγή μεταφέρθηκε στο Κολόνιο Μοντσέσε, όπου ήταν υπήρχε η υποδομή του πρώην "Telealtomilanese". Η εταιρεία διαθέτει επί του  παρόντος τρία κύρια κέντρα τηλεοπτικής παραγωγής, στο Μιλάνο (Σεγράτε, Κολόνιο Μοντσέσε) και τη Ρώμη.

Λόγω της εγγύτητάς τους με την Ιταλία, η Αλβανία, η Κροατία, η Ελβετία, η Ελλάδα, η Μάλτα, το Μονακό, το Μαυροβούνιο, το Σαν Μαρίνο, η Πόλη του Βατικανού  και η Σλοβενία λαμβάνουν επίσης τηλεοπτικό σήμα της Mediaset. Εκτός από τα εγχώρια τηλεοπτικά ενδιαφέροντά της, η Mediaset διαθέτει επίσης  μια σειρά από ενημερωτικές, ψυχαγωγικές και αθλητικές ιστοσελίδες, όπως επίσης κατέχει το 50,1% της ισπανικής ραδιοτηλεοπτικής εταιρείας Mediaset España Comunicación και την εταιρεία κινηματογραφικών παραγωγών Medusa Film.

## Συμμετοχές
### Τηλεοπτικοί σταθμοί

### Ραδιοφωνικοί σταθμοί

## Παραπομπές

## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης της Ιταλίας
Κατηγορία:Επιχειρήσεις της Ιταλίας
Κίκης Γιάγκου

Ο **Κίκης Γιάγκου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-2006.

## Βιογραφικά στοιχεία
Ο Κίκης Γιάγκου γεννήθηκε στην Αμμόχωστο στις 5 Μαρτίου 1942. Ήταν συνδικαλιστής στην Ένωσης Κυπρίων Αγροτών (ΕΚΑ).

Ήταν νυμφευμένος με τη Μαρούλα Καούλα και είχε δύο υιούς και μια κόρη. Απεβίωσε στις 16 Φεβρουαρίου 2012.

## Πολιτική διαδρομή
Σε νεαρή ηλικία έγινε μέλος της Παγκύπριας Ενιαίας Οργάνωσης Μαθητών (ΠΕΟΜ), στέλεχος της Ενιαίας Δημοκρατικής Οργάνωσης Νεολαίας (ΕΔΟΝ) και στέλεχος του ΑΚΕΛ. Διετέλεσε μέλος της Κεντρικής Επιτροπής του ΑΚΕΛ (1986-2010). Επιπλέον, είχε διατελέσει δημοτικός σύμβουλος στον Δήμο Λάρνακας (1986-1991).

Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Αμμοχώστου με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2006.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Προσφύγων - Εγκλωβισμένων - Αγνοουμένων - Παθόντων, αναπληρωτής πρόεδρος της Κοινοβουλευτικής Επιτροπής Εσωτερικών, μέλος της Κοινοβουλευτικής Επιτροπής Παρακολουθήσεως Σχεδίων Αναπτύξεως, μέλος της Κοινοβουλευτικής Επιτροπής  Ελέγχου Δημόσιων Δαπανών και μέλος της Κοινοβουλευτικής Επιτροπής για την Εγκληματικότητα.

## Επαγγελματικές και Κοινωνικές δραστηριότητες
Διετέλεσε γραμματέας του Κεντρικού Συμβουλίου της Ένωσης Κυπρίων Αγροτών (ΕΚΑ) και της Επιτροπής Προσφύγων Αμμοχώστου - Λάρνακας. Επιπλέον, διετέλεσε μέλος του διοικητικού συμβουλίου του αθλητικού σωματείου Νέα Σαλαμίνα Αμμοχώστου.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι συνδικαλιστές
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Αχινός Σερρών

*Για συνώνυμο οικισμό στην Ελλάδα δείτε το λήμμα: [[Αχινός Φθιώτιδας]]*

Ο **Αχινός** είναι πεδινό χωριό της Περιφερειακής Ενότητας Σερρών με υψόμετρο 15 μέτρα.

## Γεωγραφικά - ιστορικά στοιχεία
Ο Αχινός βρίσκεται προς τα νότια της πεδιάδας των Σερρών και νότια του ποταμού Στρυμόνα. Απέχει 16,5 χλμ. Α. από τη Νιγρίτα και 33 χλμ. Ν.-ΝΑ. από τις Σέρρες (μέσω Ανθής). Το χωριό πήρε το όνομά του από τη λίμνη Αχινού ή Κερκινίτιδα ή λίμνη των Σερρών, η οποία έχει αποξηρανθεί από τις αρχές της δεκαετίας του 1930. Δημιουργήθηκε στην ίδια με τη  σημερινή τοποθεσία από ψαράδες της ευρύτερης περιοχής που αρχικά έκτισαν εκεί τις ψαροκαλύβες τους. Η επέκταση του άρχισε με την αποξήρανση της λίμνης και τη δημιουργία του εύφορου κάμπου που οι κάτοικοι  αποκαλούν "Βαλτά". Το χωριό αναφέρεται επίσημα το 1920 στο ΦΕΚ 2Α - 04/01/1920 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης αποτελεί την Τοπική Κοινότητα Αχινού που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 έχει πληθυσμό 507 κατοίκους.

## Πληθυσμός

## Προσωπικότητες
; Γεννήθηκαν στον Αχινό
* Τάσος Καριπίδης, Έλληνας μαθηματικός, Βουλευτής και Νομάρχης Σερρών (1995-02)

; Κατάγονται από τον Αχινό
* Ανδρέας Γιαννιώτης, Έλληνας ποδοσφαιριστής

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Rete 4

To **Rete 4** (ελληνικά: Δίκτυο 4), είναι ένα ιταλικός τηλεοπτικός σταθμός ελεύθερης πρόσβασης που ανήκει στον όμιλο της Mediaset.

Το κύριο πρόγραμμα ειδήσεων του Rete 4 είναι το TG4, του οποίου ο συντάκτης είναι ο Τζεράρντο Γκρέκο.

## Τηλεθεαση
Παρακάτω είναι ο μέσος όρος μηνιαίας τηλεθεάσης του Rete 4 προέρχομενη από την AUDITEL.

## Παραπομπές

## Εξωτερικοί σύνδεσμοι
* 

Κατηγορία:Τηλεόραση στην Ιταλία
Δώρος Θεοδώρου

Ο **Δώρος Θεοδώρου** είναι Ελληνοκύπριος πολιτικός. Διετέλεσε Υπουργός Δικαιοσύνης και Δημοσίας Τάξεως και βουλευτής εκλεγμένος με το Κίνημα Σοσιαλδημοκρατών-Ε.Δ.Ε.Κ. τις περιόδους 1976-1981 και 1991-2003.

## Βιογραφικά στοιχεία
Ο Δώρος Θεοδώρου γεννήθηκε στη Μόρφου στις 31 Μαΐου 1939. Ομιλεί, πέρα από την ελληνική, την αγγλική γλώσσα. Απέκτησε πτυχίο Μεταλλειολογίας-Μεταλλουργίας από το Εθνικό Μετσόβειο Πολυτεχνείο. Ήταν μεταλλειολόγος. Την περίοδο 1980-1983 ήταν συνδικαλιστής στην *Αγροτική*.

Είναι νυμφευμένος με την Ελένη Βασιλείου και έχει τρεις υιούς.

## Πολιτική διαδρομή
Την περίοδο των σπουδών του διετέλεσε οργανωτικός γραμματέας της Νεολαίας της Ένωσης Κέντρου (1961) και πρόεδρος του Συλλόγου Σπουδαστών του Εθνικού Μετσοβίου Πολυτεχνείου (1962-1963). Το 1972 έγινε μέλος της ΕΔΕΚ. Την περίοδο 1976-1991 διετέλεσε οργανωτικός γραμματέας του κόμματος. Διετέλεσε μέλος της Κεντρικής Επιτροπής του Κινήματος Σοσιαλδημοκρατών-ΕΔΕΚ.

Εκλέχτηκε για πρώτη φορά βουλευτής στις βουλευτικές εκλογές του 1976 στην Εκλογική Περιφέρεια Αμμοχώστου με την ΕΔΕΚ (μετέπειτα Κίνημα Σοσιαλδημοκρατών-Ε.Δ.Ε.Κ.) για την Γ΄ Κοινοβουλευτική Περίοδο.

Επανεξελέγη βουλευτής στις βουλευτικές εκλογές του 1991 στην Εκλογική Περιφέρεια Λεμεσού για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Η΄ Κοινοβουλευτική Περίοδο και στις βουλευτικές εκλογές του 2001 για την Ζ΄ Κοινοβουλευτική Περίοδο.

Ως βουλευτής, διετέλεσε αρχηγός της αντιπροσωπίας της Βουλής στην Ευρωπαϊκή Διακοινοβουλευτική Συνέλευση της Ορθοδοξίας, πρόεδρος της Κοινοβουλευτικής Επιτροπής για τον Φάκελο της Κύπρου, μέλος της Κοινοβουλευτικής Επιτροπής Εξωτερικών, μέλος της Κοινοβουλευτικής Επιτροπής Οικονομικών και Προϋπολογισμού, μέλος της Κοινοβουλευτικής Επιτροπής Νομικών, μέλος της Κοινοβουλευτικής Επιτροπής Εσωτερικών, μέλος της Κοινοβουλευτικής Επιτροπής Υγείας και μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως. Επιπλέον, υπήρξε μέλος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης - Κύπρου και αναπληρωματικό μέλος της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης.

Την 1η Μαρτίου 2003 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Τάσσου Παπαδόπουλου, θέση στην οποία παρέμεινε έως τις 13 Ιουνίου 2006.

## Παραπομπές

## Πηγές
*
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λεμεσού
Κατηγορία:Κύπριοι συνδικαλιστές
Κατηγορία:Κύπριοι μεταλλειολόγοι
Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Βουλευτές Αμμοχώστου
Κατηγορία:Κυβέρνηση Τάσσου Παπαδόπουλου 2003
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Canale 5

To **Canale 5** (ελληνικά: Κανάλι 5), είναι ένα ιταλικό τηλεοπτικό δίκτυο ελεύθερης τηλεόρασης που ανήκει στον όμιλο της Mediaset. Ήταν το πρώτο ιδιωτικό τηλεοπτικό δίκτυο που είχε εθνική κάλυψη στην Ιταλία το 1980. Στις 4 Δεκεμβρίου 2012, η Mediaset  ξεκίνησε το Canale 5 HD, μια ταυτόχρονη μετάδοση του Canale 5 σε υψηλή ευκρίνεια.

## Ιστορία
Το 1978, το Telemilano, ένας  τοπικός ραδιοτηλεοπτικός οργανισμός με έδρα το Μιλάνο, αγοράστηκε από τον Σίλβιο Μπερλουσκόνι και μετανομάστηκε σε Canale 5, και δύο χρόνια αργότερα άρχισε να εκπέμπει σε εθνικό επίπεδο. Στο Canale 5 προστέθηκε στη συνέχεια το Italia 1 (το 1982) και το Rete 4 (το 1984).
## Ψηφιακή εποχή
Από το 2003, το Canale 5 είναι επίσης δωρεάν σε ψηφιακές επίγειες περιοχές που καλύπτονται από τους αναμεταδότες Mediaset 2 και Mediaset 4 mux και από τις 26 Νοεμβρίου 2010 επίσης στις περιοχές που καλύπτονται από το Mediaset 6 mux και μεταφέρθηκε από τις 11 Ιουλίου 2011 στο mux Mediaset 5.

## Τηλεθεαση
Παρακάτω είναι ο μέσος όρος μηνιαίας τηλεθεάσης του Canale 5 προέρχομενη από την AUDITEL.

*Average Monthly Day on Target Individuals 4+

## Παραπομπές

## Εξωτερικοί σύνδεσμοι
* 

Κατηγορία:Τηλεόραση στην Ιταλία
Άγις Αγαπίου

Ο **Άγις Αγαπίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2001-2006.

## Βιογραφικά στοιχεία
Ο Άγις Αγαπίου γεννήθηκε στη Λεμεσό στις 17 Ιανουαρίου 1959. Ομιλεί, πέρα από την ελληνική, την αγγλική γλώσσα. Σπούδασε νομική στο Δημοκρίτειο Πανεπιστήμιο Θράκης (1979-1983). Συνέχισε με μεταπτυχιακές σπουδές στη νομική στο Πανεπιστήμιο του Έξετερ (1984-1985).

Είναι νυμφευμένος με τη Χάρις Χατζηστυλλή και έχει δύο υιούς.

## Πολιτική διαδρομή
Στις βουλευτικές εκλογές του 2001 εκλέχτηκε βουλευτής στην Εκλογική Περιφέρεια Λεμεσού με το ΑΚΕΛ για την Η΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2006.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και μέλος της Κοινοβουλευτικής Επιτροπής για την Εγκληματικότητα, μέλος της Κοινοβουλευτικής Επιτροπής Ευρωπαϊκών Υποθέσεων και μέλος της Κοινοβουλευτικής Επιτροπής Νομικών. Επιπλέον, ήταν μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.

Μετά την ολοκλήρωση της θητείας του αποχώρησε από το ΑΚΕΛ. Στις προεδρικές εκλογές του 2008 στήριξε τον Τάσσο Παπαδόπουλο και στις προεδρικές εκλογές του 2013 στήριξε τον Γιώργο Λιλλήκα, όπως και στις προεδρικές εκλογές του 2018. Από το 2013 ανήκει στη Συμμαχία Πολιτών της οποίας είναι ιδρυτικό μέλος. Διετέλεσε αναπληρωτής πρόεδρος και Γ΄ αντιπρόεδρος του κόμματος.

## Άλλες δραστηριότητες
Το 1993 συμμετείχε στην ομάδα που συστάθηκε για επαναλειτουργία του ραδιοσταθμού ΑΣΤΡΑ υπό νέο καθεστώς. Μετά την επαναλειτουργία του σταθμού διετέλεσε μέλος του διοικητικού συμβουλίου και ασκούσε τα καθήκοντα του προέδρου του συμβουλίου (1994-1995).

Την περίοδο 2005-2006 ήταν πρόεδρος του αθλητικού σωματείου ΑΕΛ Λεμεσού.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Κύπριοι πρόεδροι αθλητικών συλλόγων
Κατηγορία:Πρόεδροι ΑΕΛ Λεμεσού
Κατηγορία:Βουλευτές Η΄ Κοινοβουλευτικής Περιόδου (Κύπρος)
Πρεσβεία της Ελλάδας (Λονδίνο)

Η **Πρεσβεία της Ελλάδας στο [[Λονδίνο]]** είναι η διπλωματική αποστολή της Ελλάδας στο Ηνωμένο Βασίλειο.

Η ελληνική πρεσβεία στο Λονδίνο λειτουργεί από το 1828, μετά την ίδρυση της αμέσως μετά την ελληνική ανεξαρτησία. Το πρώτο κτήριο της πρεσβείας βρισκόταν στην Οδό Άνω Μπρουκ 51 στο Μέιφερ. Το 1975 η πρεσβεία μετακόμισε στο Χόλαντ Παρκ, με το κτίριο στο Μέιφερ να παραμένει ως η κατοικία του έλληνα πρέσβη.

Το 1999 Κούρδοι διαδηλωτές κατέλαβαν προσωρινά την πρεσβεία, ως ένδειξη διαμαρτυρίας για τον ρόλο της Ελλάδας στην σύλληψη του Αμπντουλάχ Οτζαλάν στην ελληνική πρεσβεία της Κένυας.

Η Ελλάδα διατηρεί εθνικό γραφείο τουρισμού στην οδό Κόντουιτ 4 του Μέιφερ.

## Φωτοθήκη

Αρχείο:Embassy of Greece in London 2.jpg|Κυκλική πλάκα έξω από τη πρεσβεία. Αναγράφει τη φράση "Πρεσβεία της Ελλάδος" στα ελληνικά και αγγλικά. Στο κέντρο βρίσκεται το εθνόσημο της Ελλάδας.
Αρχείο:Holland Park Greek embassy.JPG|Το κτήριο της πρεσβείας


## Παραπομπές


## Εξωτερικοί σύνδεσμοι
* 
*  

Κατηγορία:Ελληνοβρετανικές σχέσεις
Κατηγορία:Διπλωματικές αποστολές της Ελλάδας
Σπάλαθρο Χαλκιδικής

To  **Σπάλαθρο** ή **Ρώσα****** ή **Νησί του Φιλιππίδη**, ή **Σπαλαθρονήσι**, είναι ακατοίκητη ιδιόκτητη νησίδα της Χαλκιδικής στον Τορωναίο κόλπο στην Σιθωνία, η οποία διοικητικά ανήκει στον Νέο Μαρμαρά. Βρίσκεται δυτικά της νησίδας Τσακονήσι απέναντι (νοτιοδυτικά) από τον οικισμό Γαλήνη Νέου Μαρμαρά και έχει έκταση 0,11 τ.χλμ.

Είναι το μεγαλύτερο από τα τρία νησιά με την ονομασία Σπαλαθρονήσια. Το όνομα Σπάλαθρο, όπως και Σπαλαθρονήσια, οφείλεται στον ακανθώδη θάμνο Σπαλαθριά που φύεται στα τρία νησάκια. Στα βορειοανατολικά του βρίσκεται η νησίδα Χτένι σε απόσταση 50 μέτρων με την οποία συνδέεται με ένα υποθαλάσσιο πέρασμα βάθους ενάμιση μέτρου, οι δύο νησίδες στο παρελθόν ήταν ενωμένες και πάνω τους βρίσκονται ερείπια παλαιοχριστιανικού οικισμού. Στα δυτικά του βρίσκεται η τρίτη νησίδα με την ονομασία Κοχύλι ή Κολόμπαρο.

Το 2013 η νησίδα είχε βγει προς πώληση, σε δημοπρασία.

## Παραπομπές

Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Dietland (τηλεοπτική σειρά)

To ***Dietland*** είναι μια αμερικάνικη τηλεοπτική μαύρη κωμωδία που δημιουργήθηκε από την Marti Noxon, που βασίζεται στο μυθιστόρημα του ίδιου ονόματος από τη Σαραι Γουόκερ. Η σειρά αποτελείται από 10 επεισόδια. Η πρώτη σεζόν έκανε πρεμιέρα στο AMC, επιπλέον όλα τα επεισόδια έγιναν διαθέσιμα για ροή στις 4 Ιουνίου του 2018.

Στις 20 Σεπτεμβρίου του 2018, το τηλεοπτικό δίκτυο AMC ανακοίνωσε ότι η σειρά ακυρώθηκε.

## Ηθοποιοί και χαρακτήρες

### Ηθοποιοί

* Τζόυ Νας ως Τρούφα (Αλίσα Κετλ)
* Άνταμ Ρόθενμπεργκ ως Ντόμινικ
* Τζούλια Σμιθ ως Ταμάρα Τούνι
* Ρόμποιν Γουέργιερτ ως Βερίνα Μπαπτίστ
* Έριν Ντάρκ ως Λίτα Άλμπριτζ
* Τράμελ Τίλμαν ως Στήβεν
* Καμπελ Σκωτ ως Στάνλεϊ Ωστιν
* Ρικάντο Ντάβιλα ως Ελάντιο
* Γουΐλ Σίφράιντ ως Μπεν
* Τζουλιάνα Μάργκουλις ως Κίτι Μοντγκόμερι
* Ντέμπρα Μονκ ως Κυρία Κετλ
* Σέρυλ Κρέην-Μέρφυ

**Ελληνική Μεταγλώττιση και συντελεστές**

* Σοφία Παναηλίδου ως Τρούφα (Αλίσα Κετλ)
* Γιάννης Στεφόπουλος ως Ντόμινικ
* Κατερίνα Γκίργκις ως Ταμάρα Τούνι
* Χρυσούλα Παπαδοπούλου ως Βερίνα Μπαπτίστ
* Αλεξάνδρα Λέρτα ως Λίτα Άλμπριτζ
* Χρήστος Θάνος ως Στήβεν
* Χρήστος Θάνος ως Στάνλεϊ Ωστιν
* Παναγιώτης Αποστολόπουλος ως Ελάντιο
* Παναγιώτης Αποστολόπουλος ως Μπεν
* Τζίνη Παπαδοπούλου ως Κίτι Μοντγκόμερι και Κυρία Κετλ
* Λένα Μαραβέα ως Σέρυλ Κρέην-Μέρφυ


## Επεισόδια
Η σειρά αποτελείται από 10 επεισόδια.

## Στην Ελλάδα
Για την Ελλάδα τα δικαιώματα κατέχει αποκλειστικά η υπηρεσία ροής Amazon Prime Video παρέχοντας την σειρά με τον ελληνικό τίτλο *Διαιτοχώρα* καθώς και την σειρά με ελληνικό ήχο.

## Αναφορές

## Εξωτερικές σύνδεσμοι

* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του AMC
Κολόμπαρο Χαλκιδικής

To  **Κολόμπαρο**, ή **Κοχύλι**, είναι ακατοίκητη νησίδα της Χαλκιδικής στον Τορωναίο κόλπο στην Σιθωνία, διοικητικά ανήκει στον Νέο Μαρμαρά. Βρίσκεται βόρεια, απέχει 300 μέτρα, της νησίδας Σπάλαθρο απέναντι από τον οικισμό Γαλήνη Νέου Μαρμαρά. 

Είναι μέρος του νησιώτικου συμπλέγματος Σπαλαθρονήσια που αποτελείται από τρία νησάκια. Στα δυτικά του βρίσκεται η νησίδα Σπάλαθρο και είναι το μικρότερο από τα Σπαλαθρονήσια.

Το όνομα του σε παλαιότερους χάρτες αναφέρεται σαν Κοχύλι ενώ από το 1969 σαν Κολόμπαρο.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Fininvest

Η **Finziaria d'Invesmento Fininvest S.p.A.**, γνωστή και ως **Fininvest S.p.A.**, είναι ιταλική εταιρεία συμμετοχών που ελέγχεται από την οικογένεια Μπερλουσκόνι και διαχειρίζεται η  μεγαλύτερη κόρη του Σίλβιο Μπερλουσκόνι, Μαρίνα Μπερλουσκόνι.

Ο όμιλος Fininvest απαρτίζεται από αρκετές εταιρείες, όπως η Mondadori Editore (μία από  τις κορυφαίες εκδοτικές εταιρίες της Ιταλίας), το Teatro Manzoni (θέατρο στο Μιλάνο), η Alba Servizi Aerotrasporti (ιδιωτική εταιρία αεριωθούμενων  αεροπλάνων) και η Fininvest Gestione Servizi. 
 
Η Fininvest είναι  ο μεγαλύτερος μέτοχος της Mediaset, η οποία σήμερα είναι ο μεγαλύτερος ιδιωτικός ραδιοτηλεοπτικός φορέας στην Ιταλία, κατέχοντας τρία κανάλια στην Ιταλία (Canale 5, Italia 1, Rete 4), δύο στην Ισπανία, την εταιρεία παραγωγής κινηματογραφικών ταινιών Medusa Film και πολλές άλλες εταιρείες που σχετίζονται με την τηλεοπτική μετάδοση. Η συμφωνία πώλησης του Mediaset Premium κατέρρευσε το 2016.

Τα δικαιώματα ψήφου της Fininvest στην Mediolanum S.p.A.  περιορίστηκαν  σε 9.9999% από την Ιταλική Εποπτική Αρχή Ασφαλίσεων παρά το γεγονός ότι διέθετε περίπου  το 36% του μετοχικού κεφαλαίου του χρηματοπιστωτικού ομίλου ετερογενών δραστηριοτήτων. η εταιρεία αντέστρεψε τη συγχώνευση με τη θυγατρική της Banca Mediolanum το 2015 . Η Fininvest είχε  κάνει σύμφωνο  μετόχων με την Ennio Doris (το σύμφωνο δεσμεύει μόνο το 25,5% το καθένα, με το μεγαλύτερο μέρος των μετοχών να μην  δεσμεύει), τον μεγαλύτερο μέτοχος της Banca Mediolanum, καθιστώντας την Fininvest να έχει την απόλυτη πλειοψηφία στην τράπεζα για μετοχικό κεφάλαιο 51%. 

Στις 5 Αυγούστου 2016 η Fininvest υπέγραψε μια προκαταρκτική συμφωνία πώλησης του 99,93% του μετοχικού κεφαλαίου της  Α.Σ. Μιλάν με μια κινεζική ιδιωτική μετοχική εταιρεία, την Sino-Europe Sports. Η συμφωνία ολοκληρώθηκε στις 13 Απριλίου 2017.
## Παραπομπές

## Εξωτερικοί σύνδεσμοι
* 

Κατηγορία:Επιχειρήσεις της Ιταλίας
Περιστερονήσι Χαλκιδικής

To  **Περιστερονήσι**, ή **Περιστέρι**, ή **Πράσο**, ή **Πράσος**, είναι ακατοίκητη και άγονη νησίδα της Χαλκιδικής στον Τορωναίο κόλπο στην Σιθωνία κοντά στο χωριό Τορώνη Χαλκιδικής. Βρίσκεται απέναντι από την ακρόπολη της αρχαίας Τορώνης, σε απόσταση 150 μέτρων από την ακτή, έχει απόκρημνες ακτές και ομαλή επιφάνεια περίπου ένα στρέμμα.

Η νησίδα έχει ίχνη κατοίκησης πιθανότατα μονής ή ναού, λείψανα κτιρίου, μαρμάρινα θραύσματα, και απομεινάρια υδατοδεξαμενής.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κουταλμίς

Ο **Κουταλμίς** (*Kutalmich*, *Kutalmysh*, *Qutulmush*) θεωρείται ο μυθικός γενάρχης της Οθωμανικής δυναστείας που έζησε τον 12ο αιώνα. Ο Κουταλμίς ήταν γιος του Βυζαντινού πρίγκιπα Ιωάννη Τζελέπη Κομνηνού και της Καμερώς από το Σουλτανάτο του Ρουμ. Ο πατέρας του είχε αποστατήσει από τον Βυζαντινό στρατό του θείου του Ιωάννη Β΄ Κομνηνού και ασπάστηκε το Ισλάμ. Γιος του ήταν ο Σουλεϊμάν Σαχ, εγγονός του ο Ερτογρούλ και δισεγγονός του ο Οσμάν Α΄, ο ιδρυτής της Οθωμανικής αυτοκρατορίας. Ο Κουταλμίς ταυτίζεται με τον Καγιά Αλπ.

## Παραπομπές
 		


## Πηγές
*Norwich, John Julius (1996). Byzantium: The Decline and Fall. New York: Alfred A. Knopf (1996)

Κατηγορία:Ιστορία της Οθωμανικής Αυτοκρατορίας
Κατηγορία:Δυναστεία των Κομνηνών
Περιστέρι Χαλκιδικής (νησίδα)

To  **Περιστέρι** ή **Περιστέρα** είναι ακατοίκητη νησίδα της Χαλκιδικής**** η οποία βρίσκεται στον κόλπο της Βουρβουρούς στην Σιθωνία. Είναι κοντά και ανατολικά στην χερσόνησο του Μέγα τείχους, ανάμεσα στις νησίδες Αμπελίτσι (ανατολικά) και Ελιά (νοτιοδυτικά) ενώ στα νοτιοανατολικά της είναι το νησί Διάπορος. 

Έχει έκταση 15 στρέμματα άγονου και άνυδρου εδάφους, το οποίο είναι κυρίως βραχώδες. Παλαιότερα η νησίδα είχε μεγαλύτερη έκταση, πάνω της έχει βρεθεί κεραμική παλαιοχριστιανικής εποχής, πιστεύετε ότι χρησιμοποιήθηκε από κάποια οικογένεια που εκμεταλλευόταν την νησίδα με μόνιμη διαμονή κάποιον οικισμό από την απέναντι ακτή. 

## Εξωτερικοί σύνδεσμοι

* Το κρυμμένο διαμάντι της Χαλκιδικής. Ελιά και Περιστέρι στο https://www.youtube.com/.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Italia 1

To **Italia 1** (ελληνικά: Ιταλία 1), είναι ιταλικός τηλεοπτικός σταθμός ελεύθερης πρόσβασης που ανήκει στον όμιλο της Mediaset και που απευθύνεται κυρίως στην νεολαία.

Το Italia 1 ξεκίνησε την λειτουργία του στις 3 Ιανουαρίου 1982 και, αρχικά, ανήκε στον Ρουσκόνι. μετά από μερικούς μήνες, λόγω των επιθετικών πρακτικών του ανταγωνιστικού δικτύου του Canale 5 του Σίλβιο Μπερλουσκόνι, ο Ρουσκόνι αναγκάστηκε να πουλήσει την πλειοψηφία της εταιρείας του στη Fininvest, επιτρέποντας στον Μπερλουσκόνι να ενισχύσει περαιτέρω την ιδιοκτησία του στα μέσα ενημέρωσης.

## Τηλεθέαση
Παρακάτω είναι ο μέσος όρος μηνιαίας τηλεθεάσης του Italia 1 προέρχομενη από την AUDITEL.

*Average Monthly Day on Target Individuals 4+

## Παραπομπές

## Εξωτερικοί σύνδεσμοι
* 
Κατηγορία:Τηλεόραση στην Ιταλία
Χτένι Χαλκιδικής

To  **Χτένι**, είναι ακατοίκητη νησίδα της Χαλκιδικής**** στον Τορωναίο κόλπο στην Σιθωνία, διοικητικά ανήκει στον Νέο Μαρμαρά. Είναι μέρος του νησιώτικου συμπλέγματος Σπαλαθρονήσια που αποτελείται από τρία νησάκια (Σπάλαθρο, Χτένι, Κολόμπαρο). Στα νοτιοδυτικά του βρίσκεται η νησίδα Σπάλαθρο, σε απόσταση 50 μέτρων με την οποία συνδέεται με ένα υποθαλάσσιο πέρασμα βάθους ενάμιση μέτρου, οι δύο νησίδες στο παρελθόν ήταν ενωμένες και πάνω τους βρίσκονται ερείπια παλαιοχριστιανικού οικισμού, το νησί είναι διάσπαρτο από λίθους, λιθοροή. Στα ανατολικά του και τη χερσόνησο Σιθωνίας είναι ο οικισμός Γαλήνη Νέου Μαρμαρά. 
## Παραπομπές

Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες